— Выдаваць яе на рукі мы, зразумела, не можам. Кнізе ўжо больш за 450 год, і яна патрабуе адпаведнага стаўлення. Нягледзячы на ўзрост, фрагменты Бібліі знаходзяцца ў выдатным стане. Іх не залівалі вадой, яны не гарэлі і захоўваліся ў прыдатных умовах. Паглядзіце, якія тут цудоўныя шрыфты, плеценыя загалоўныя літары, на застаўках можна разгледзець зусім дробныя дэталі. І гэта праз 455 гадоў! Згадзіцеся, якасць друку проста выдатная.